IVL วิ่ง 3% โบรกเชียร์ “ซื้อ” เป้า 60 บ. มองส่วนต่าง PET ตะวันตกสูง หนุนกำไรโต
IVL บวกกว่า 3% โบรกมองส่วนต่าง PET ในตะวันตกสูงกว่าเอเชีย หนุนกำไรเพิ่มขึ้น พร้อมคงคำแนะนำ “ซื้อ” ราคาเป้าหมาย 60 บ.
IVL บวกกว่า 3% โบรกมองส่วนต่าง PET ในตะวันตกสูงกว่าเอเชีย หนุนกำไรเพิ่มขึ้น พร้อมคงคำแนะนำ “ซื้อ” ราคาเป้าหมาย 60 บ.
18 ต.ค. 2564

ผู้สื่อข่าวรายงานวันนี้ (18 ตุลาคม 2564) ราคาหุ้นของบริษัท อินโดรามา เวนเจอร์ส จำกัด (มหาชน) หรือ IVL ณ เวลา 15:02 น. อยู่ที่ระดับ 45.75 บาท บวก 1.50 บาท หรือ 3.39% สูงสุดที่ระดับ 46.00 บาท ต่ำสุดที่ระดับ 44.25 ด้วยมูลค่าการซื้อขาย 576.78 ล้านบาท

บริษัทหลักทรัพย์ กรุงศรี จำกัด (มหาชน) ระบุในบทวิเคราะห์ มองว่าส่วนต่าง PET ในประเทศตะวันตกในปีหน้ามีแนวโน้มสูงกว่าปีนี้มาก IVL กำลังเจรจาสัญญาของพอลิเอทิลีนเทเรฟทาเลต (PET) ในปีหน้าในประเทศตะวันตก ซึ่งเป็นแนวทางที่ผู้ผลิตเครื่องดื่มและผู้ผลิต PET ทำสัญญาปริมาณซื้อขาย ส่วนต่าง PET ในประเทศตะวันตกสูงกว่าในเอเชีย US$ 380/ตัน เนื่องจากขาดแคลนวัตถุดิบ PTA และต้นทุนขนส่งสูง สหรัฐฯและยุโรปเป็นผู้นำเข้า PET สุทธิ 800 กิโลตัน (อุปสงค์ 4.0 ตัน) และ 1.2 ตัน (อุปสงค์ 3.5 ตัน) ตามลำดับ IVL มักคงส่วนต่าง 2.5 ตัน จากปริมาณขาย PET ทั้งหมด IVL ไม่เปิดเผยรายละเอียดราคาขายแต่คาดว่าจะเป็นวิธีบวกเพิ่มจากต้นทุน (cost plus) IVL จะไม่ใช้ประโยชน์จากส่วนต่างระหว่างประเทศตะวันตกและเอเชีย แต่จะได้ส่วนเพิ่มราคาขายบางส่วน หากส่วนต่างเพิ่มขึ้น US$20/ตัน เมื่อเทียบจากปีก่อน จะทำให้กำไรปี 2565 เพิ่มขึ้น 1.3 พันล้านบาท หรือเพิ่มขึ้น +5% จากการคาดการณ์
ด้านปริมาณขาย PET และ IOD เพิ่มขึ้น แต่ส่วนต่างอ่อนแอลงในไตรมาส 3 ขณะที่ส่วนต่าง PET เอเชียฟื้นตัวสู่ US$ 220/ตัน ในไตรมาสที่ 3 แต่ต่ำกว่า US$ 600/ตัน สูงกว่าในเอเชีย US$ 380/ตัน คาดปริมาณขาย PET เติบโต 4% เมื่อเทียบจากไตรมาสก่อน หลังปัญหาการขาดแคลนวัตถุดิบ PTA คลายลง IVL เริ่ม COD โรงแยกก๊าซในเดือนนี้ และสร้าง EBITDA เพิ่ม US$ 20 ล้านเหรียญสหรัฐต่อไตรมาส ให้ธุรกิจ IOD (IOD สร้าง EBITDA US$99 ล้านเหรียญสหรัฐในไตรมาสที่ 2) อ้างอิงส่วนต่าง US$ 400/ตัน เอทิลีนในสหรัฐฯ ส่วนต่าง MTBE อ่อนแอลงสู่ US$ 200/ตัน ในไตรมาส 3 เทียบกับUS$ 291/ตัน ในไตรมาส 2 ส่วนอัตราการผลิตอยู่ในระดับที่ดีที่ 90% เทียบกับ 80% ในไตรมาสที่ 2 ปริมาณขาย MEG เพิ่มขึ้นในไตรมาสที่ 3 หลังเปลี่ยนสารตัวเร่ง (60 วัน) ในไตรมาสที่ 2 เราคาดการดำเนินงาน IOD จะดีขึ้น เมื่อเทียบจากไตรมาสก่อน และชดเชยธุรกิจ PET อ่อนแอลง
โดยคาดการดำเนินงาน IVL ในช่วงครึ่งปีหลังของปี 2564 จะดีใกล้เคียงกับในครึ่งปีแรกของปี 2564 ส่วนต่าง PET ในเอเชียจะได้ปริมาณขาย PET ในตลาด Spot ในตะวันตกชดเชย ราคาเป้าหมายเราเทียบเท่า 14.2 เท่า/ 18.5 เท่า ในปี 2564 และปี 2565 ตามลำดับ โดยบริษัทหลักทรัพย์กรุงศรี คงคำแนะนำ ซื้อ ราคาเป้าหมาย 60 บาทต่อหุ้น